
Д О Г О В О Р

№ ..............................

Днес, …..……….2019 г., в гр. София, на основание на чл. 20, ал. 4, т. 3 от ЗОП се
сключи настоящият договор между:

МИНИСТЕРСТВО НА ТРУДА И СОЦИАЛНАТА ПОЛИТИКА, със седалище и адрес на управление: гр. София, ул. „Триадица“ № 2, ЕИК 000695395, представлявано от Ангел Петров – главен секретар и упълномощено лице по чл. 7, ал. 1 от ЗОП, съгласно Заповед № РД01-868/18.10.2018 г. на министъра на труда и социалната политика и Евгени Гогушев – директор на дирекция „Финанси“, наричано за краткост ВЪЗЛОЖИТЕЛ, от една страна,
и
 „…………….………“ ………., със седалище и адрес на управление: ……………………………., ЕИК …………, представлявано от ………………… в качеството му на ……………….., наричано по-долу ИЗПЪЛНИТЕЛ, от друга страна, се сключи настоящия Договор за следното:

I. ПРЕДМЕТ НА ДОГОВОРА
Чл.1. (1) ИЗПЪЛНИТЕЛЯТ се задължава да предостави за временно безвъзмездно ползване на електрически апарати (диспенсъри) за топла и студена вода и да доставя натурална минерална, изворна и трапезна вода, както следва:
1. Апарати (диспенсъри) зареждани с галони с вместимост 19 л. – 14 броя;
2. Натурална минерална вода в бутилки (галони) с вместимост 19 литра;
3. Натурална минерална вода в бутилки с вместимост от 1.5, 0.5 и 0.330 литра;
4. Изворна/трапезна вода в бутилки с вместимост от 0.5 литра.
(2) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да му предостави за ползване минимум 14 броя електрически апарати (диспенсъри) за топла и студена вода, като ги зарежда с минерална вода и да доставя  натурална минерална, изворна и трапезна вода при цени и условия, уговорени в настоящия договор, съгласно Приложение № 1 (Техническа спецификация на поръчката) и съобразно Приложение № 2 (Предложение на ИЗПЪЛНИТЕЛЯ с вх. №…………… г.), представляващи неразделна част от договора. 
(3) За краткост предметът на настоящия Договор (чл. 1, ал. 1) ще се нарича „услугата“.
II. СРОК НА ДОГОВОРА
Чл. 2. Срокът за извършване на услугата е 12 (дванадесет) месеца, считано от датата на сключване на договора или до достигане на общата сума по договора, което от обстоятелствата настъпи по-рано. 

III. ЦЕНА И НАЧИН НА ПЛАЩАНЕ
Чл. 3. (1) Уговореното от страните общо възнаграждение за целия срок на договора е в размер на ………….. лв. (……………….) без ДДС или ………. (………………………..) лева с ДДС. 
(2) ВЪЗЛОЖИТЕЛЯТ заплаща стойността на доставеното количество натурална минерална, изворна и трапезна вода, съгласно предложението на ИЗПЪЛНИТЕЛЯ, която е неразделна част от настоящия договор.
(3) Плащането се извършва ежемесечно, след обобщаване на съставените при всяка доставка приемо-предавателни протоколи и предоставяне на оригинална фактура от ИЗПЪЛНИТЕЛЯ. 
(4) Възнаграждението по ал. 1 е окончателно и не подлежи на актуализация. То включва всички разходи на ИЗПЪЛНИТЕЛЯ за извършване на поръчката за целия срок на действие на Договора.
(5) ВЪЗЛОЖИТЕЛЯТ заплаща стойността на издадената фактура, в български лева, по банковата сметка на ИЗПЪЛНИТЕЛЯ:
IBAN: ………………..
BIC код на банката: ………………

IV. ГАРАНЦИЯ ЗА ИЗПЪЛНЕНИЕ
Чл. 4. (1) Гаранцията, обезпечаваща изпълнението на договора, е в размер на 3% (три на сто) от стойността на договора без ДДС по чл. 3, ал. 1 или …………. лв. (………………..).
(2) Гаранцията се предоставя в една от формите по чл. 111, ал. 5 от ЗОП:
1. когато е избрана банкова гаранция, същата е под формата на безусловна и неотменима банкова гаранция в полза на ВЪЗЛОЖИТЕЛЯ. Банковата гаранция за изпълнение трябва да бъде със срок на валидност не по-малко от 30 (тридесет) дни след изтичане на срока на Договора.
2. когато гаранцията за изпълнение е под формата на парична сума, същата следва да бъде внесена най-късно в деня на подписване на Договора по сметка на ВЪЗЛОЖИТЕЛЯ: БНБ ЦУ, IBAN BG83BNBG96613300134102, BIC: BNBGBGSD.
3. когато гаранцията е застраховка, която обезпечава изпълнението чрез покритие отговорността на изпълнителя, застрахователната сума трябва да е равна на размера на гаранцията, определен в Договора и да е сключена в полза на ВЪЗЛОЖИТЕЛЯ. Застраховката следва да служи за обезпечаване изпълнението на конкретната поръчка. Застрахователната премия трябва да е платима еднократно като застрахователят носи риска за целия период на полицата. Застраховката трябва да бъде със срок на валидност не по-малко от 30 (тридесет) дни след изтичане на срока на Договора.
 (3) ВЪЗЛОЖИТЕЛЯТ освобождава гаранцията за изпълнение на Договора в срок до 30 (тридесет) дни след приключване на изпълнението на доставките по чл. 1, ал. 1 от Договора и приемане на работата от определеното лице за контакт от ВЪЗЛОЖИТЕЛЯ с подписване на приемо-предавателен протокол, без да се дължат лихви на ИЗПЪЛНИТЕЛЯ за времето, през което е обезпечавала изпълнението на Договора.
(4) ВЪЗЛОЖИТЕЛЯТ задържа гаранцията за изпълнение на Договора в случаите на възникване на спор между страните по Договора за неговото изпълнение, който е внесен за решаване от компетентния съд, както и в случаите, когато ИЗПЪЛНИТЕЛЯТ не започне работа по изпълнение на конкретния Договор или Договорът бъде развален по негова вина. В последния случай, задържаната гаранция не изчерпва правата на ВЪЗЛОЖИТЕЛЯ за обезщетение.
(5) ВЪЗЛОЖИТЕЛЯТ има право да усвои изцяло или част от гаранцията за изпълнение на Договора при неточно изпълнение на задължения по Договора от страна на ИЗПЪЛНИТЕЛЯ, в това число при едностранно прекратяване на Договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по Договора.
(6) ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки.
(7) Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение на целия период на действие, са за сметка на ИЗПЪЛНИТЕЛЯ.

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 5. (1) ВЪЗЛОЖИТЕЛЯТ има право:
1. да иска и да получи от ИЗПЪЛНИТЕЛЯ да изпълни предмета на Договора без отклонения от договореното, качествено и в сроковете, в съответствие с условията на Договора;
[bookmark: _GoBack]2. по време на действие на договора да заяви допълнително количество апарати (диспенсъри), но не-повече от 3 броя от количествата посочени в чл. 1, ал. 1 от този Договор;
3. да не заявява цялото количество натурална минерална, изворна и трапезна вода и/или да заяви по-голямо количество от даден артикул.
4. да изисква от ИЗПЪЛНИТЕЛЯ своевременно отстраняване на всички проблеми, които възникнат и препятстват качественото изпълнение на Договора;
5. да извършва проверка и/или изисква информация във всеки момент от изпълнението на Договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ;

(2) ВЪЗЛОЖИТЕЛЯТ се задължава:
1. да заплати на ИЗПЪЛНИТЕЛЯ възнаграждение в размер, при условията и в сроковете, определени в настоящия Договор;
2. да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна, и изрично писмено упомената от ИЗПЪЛНИТЕЛЯТ като такава; 
3. да използва предоставените за безвъзмездно ползване апарати (диспенсъри), от ИЗПЪЛНИТЕЛЯ само и единствено с вода доставена от ИЗПЪЛНИТЕЛЯ;
4. да уведомява незабавно ИЗПЪЛНИТЕЛЯ за повреди и посегателства, извършени върху предоставената вещ;
5. да върне, след ползване, предоставените диспенсъри и галони в състояние, в което ги е получил с изключение на промени свързани с нормалното им похабяване;
6. да не отстъпва другиму ползването им без изрично съгласие на ИЗПЪЛНИТЕЛЯ;
7. да осигури свободен достъп на ИЗПЪЛНИТЕЛЯ за контрол относно начина на ползване;
8. да определи лице за осъществяване на сътрудничество с ИЗПЪЛНИТЕЛЯ с оглед оказване на необходимото съдействие при изпълнение на дейностите.

VI. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 6. (1) ИЗПЪЛНИТЕЛЯТ има право:
1. да иска необходимото съдействие от страна на ВЪЗЛОЖИТЕЛЯ за изпълнение на възложеното, предоставяне на информация и документи при подготовката и в процеса на изпълнение на сключения Договор;
2. при точно (качествено, в срок и без недостатъци) изпълнение да получи уговореното в настоящия договор възнаграждение при условията, посочени в него.
(2) ИЗПЪЛНИТЕЛЯТ се задължава: 
1. Да предостави минимум 14 броя апарати (диспенсъри) за топла и студена вода от висок тип за временно безвъзмездно ползване в рамките на срока на договора, в срок до 5 (пет) дни след сключване на същия; 
2. да доставя заявеното количество натурална минерална, изворна и трапезна вода в размера, срока и по начина, уговорени в този договор;
3. да осигури сервизна поддръжка на апаратите (диспенсъри) за своя сметка;
4. да гарантира качеството на стоката и годността й за употреба;
5. да отстрани безвъзмездно всички недостатъци на стоката, които намаляват качеството й или да я замени с друга качествена стока от същия вид;
6. да поеме разходите по транспортирането до мястото на изпълнение в уговорените в този договор количества и срокове;
7. да уведоми своевременно ВЪЗЛОЖИТЕЛЯ в случай, че възникнат непреодолими затруднения, които могат да забавят или осуетят точното изпълнение на договора;
8. да извършва профилактика (санитаризация) на предоставените апарати (диспенсъри) ежемесечно;
9. да уведомява писмено ВЪЗЛОЖИТЕЛЯ за всички проблеми, които могат да забавят или осуетят изпълнението на работата по Договора;
10. да осигури лице за контакти с ВЪЗЛОЖИТЕЛЯ.

VII. СРОКОВЕ, МЯСТО И НАЧИН НА ДОСТАВКАТА
Чл. 7. ИЗПЪЛНИТЕЛЯТ доставя договореното количество вода от понеделник до петък от 8.30 часа до 17.30 часа, на следващия работен ден след подаване на заявка от страна на ВЪЗЛОЖИТЕЛЯ, на адрес: гр. София, ул. "Триадица" № 2 на посочените от ВЪЗЛОЖИТЕЛЯ в сградата места.
Чл. 8. (1) Предаването на апаратите (диспенсъри ), галоните и бутилките се извършва с приемо - предавателен протокол, подписан от лицата за контакт, посочени в чл. 23.
(2) В случай, че упълномощеното от ВЪЗЛОЖИТЕЛЯ лице за контакт по чл. 23 констатира неизпълнение, некачествено и/или лошо изпълнение на задължения на ИЗПЪЛНИТЕЛЯ се изготвя протокол, в който се посочват констатираните проблеми и срок за отстраняването им. Протоколът се предоставя/изпраща на ИЗПЪЛНИТЕЛЯ за отстраняване на проблемите.
VIII. ПРЕКРАТЯВАНЕ НА ДОГОВОРА
Чл. 9. (1) Настоящият Договор се прекратява:
1.	с изтичане на уговорения срок; 
2.	при достигане на общата сума по договора;
3.	по взаимно съгласие на страните, изразено в писмена форма, като страните не си дължат неустойки, но ВЪЗЛОЖИТЕЛЯТ заплаща на ИЗПЪЛНИТЕЛЯ извършените и приети до прекратяването доставки;
4. когато са настъпили съществени промени във финансирането на обществената поръчка - предмет на Договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати, същият може да прекрати Договора с писмено уведомление, веднага след настъпване на обстоятелствата.
(2)	ВЪЗЛОЖИТЕЛЯТ може да прекрати Договора едностранно с 10-дневно писмено предизвестие, когато ИЗПЪЛНИТЕЛЯТ:
1.	при системно (три и повече пъти) неизпълнение на услугите по чл. 1, ал. 1 от Договора или системно забавено изпълнение с повече от 5 (пет) дни;
2.	не отстрани в срок, определен от ВЪЗЛОЖИТЕЛЯ, констатирани недостатъци;
3.	бъде обявен в несъстоятелност или когато бъде открито производство за обявяване в несъстоятелност или ликвидация;
(3) едностранно от ВЪЗЛОЖИТЕЛЯ с отправяне на 14-дневно предизвестие до ИЗПЪЛНИТЕЛЯ, като ВЪЗЛОЖИТЕЛЯТ дължи заплащане на всички изпълнени и приети до прекратяването доставки по договора.
Чл. 10. В случай, че изпълнението по договора стане невъзможно по обективни причини, които не могат да се вменят във вина на никоя от страните, то неговото действие се прекратява писмено. В този случай разходите за извършената работа за времето до прекратяване на Договора остават за сметка на всяка от страните така, както са направени.
 
IX. ОТГОВОРНОСТ И НЕУСТОЙКИ
Чл. 11. (1) При забавено изпълнение, виновната страна дължи неустойка в размер на 0,5 % от стойността на забавеното изпълнение с вкл. ДДС за всеки просрочен ден, но не повече от 10 % от същата стойност.
(2) В случай, че неустойката по ал. 1 надвишава претърпените вреди, страните имат право да претендират обезщетение за разликата по общия ред. 
Чл. 12. Ако ИЗПЪЛНИТЕЛЯТ е изпълнил част от доставката и по-нататъшното изпълнение се окаже невъзможно поради причини, за които ИЗПЪЛНИТЕЛЯТ и ВЪЗЛОЖИТЕЛЯТ не отговарят, ИЗПЪЛНИТЕЛЯТ има право да получи такава част от възнаграждението, отговарящо на изпълнената част от услугата, без да дължи неустойка за неизпълнената част. 
Чл. 13. При пълно неизпълнение на задължение по този договор, виновната страна дължи неустойка в размер на 25% от стойността на неизпълнението с вкл. ДДС.

X. НЕПРЕОДОЛИМА СИЛА
Чл. 14. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.
Чл. 15. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.
Чл.16. Докато трае непреодолимата сила, изпълнението на задължението се спира.
Чл.17. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на Договора.

XI. ЗАЩИТА НА ЛИЧНИТЕ ДАННИ
Чл.18. Страните се задължават да спазват приложимото законодателство в областта на личните данни и Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните).

XII. ЗАКЛЮЧИТЕЛНИ РАЗПОРЕДБИ
Чл. 19. (1) Кореспонденцията между страните по този Договор се осъществява в писмена форма. Във всяка писмена кореспонденция, отнасяща се до настоящия договор между ВЪЗЛОЖИТЕЛЯ и ИЗПЪЛНИТЕЛЯ, трябва да бъдат посочвани заглавието и идентификационния номер на този договор, както и да бъде изпращана до лицата за контакти, посочени в чл. 23.
(2) Всички уведомления между страните във връзка с този Договор се извършват в писмена форма и по телефон при спешна необходимост и/или аварийна ситуация. 
(3) При промяна на посочените данни, всяка от страните е длъжна да уведоми другата в седемдневен срок от настъпване на промяната.
Чл. 20. Нищожността на някоя клауза от Договора не води до нищожност на друга клауза или на Договора като цяло.
Чл. 21. Страните ще решават споровете, възникнали при или по повод изпълнението на Договора или свързани с неговото тълкуване, недействителност, неизпълнение или прекратяване по взаимно съгласие чрез преговори, а при непостигане на такова – спорът се отнася за решаване пред компетентния съд на територията на Република България по реда на Гражданския процесуален кодекс.
Чл. 22. За неуредените в настоящия Договор въпроси се прилагат разпоредбите на действащото българско законодателство.
Чл. 23. Страните определят лица за контакт, които осъществяват координация, контрол и наблюдение на изпълнението на Договора, представляват страните по Договора и подписват приемо-предавателни протоколи, както следва:
Лице за контакти от страна на ВЪЗЛОЖИТЕЛЯ: ………….., тел.: ……….., Fax: 02/9884405 E-mail: ………………………….
Лице за контакти от страна на ИЗПЪЛНИТЕЛЯ:
………………….., тел.: …………….., E-mail: ………………….

Настоящият Договор е изготвен и подписан в 4 (четири) еднообразни екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.

Към този Договор се прилагат и са неразделна част от него: 
Приложение № 1 – Техническа спецификация;
Приложение № 2 – Офертно предложение на изпълнителя.




ЗА ВЪЗЛОЖИТЕЛЯ:					ЗА ИЗПЪЛНИТЕЛЯ:
	
	

	
 Съгласно заповед № РД01-868/18.10.2018 г.

ЕВГЕНИ ГОГУШЕВ

ДИРЕКТОР НА ДИРЕКЦИЯ "ФИНАНСИ"

АНГЕЛ ПЕТРОВ

ГЛАВЕН СЕКРЕТАР


